Kohtuasi C-663/11

Scandic Distilleries SA

versus

Direcţia Generală de Administrare a Marilor Contribuabili

(eelotsusetaotlus, mille on esitanud Curtea de Apel Oradea)

„Eelotsusetaotlus — Direktiiv 92/12/EMÜ — Aktsiisid — Kaup, mis lubati tarbimiseks ringlusse selles liikmesriigis, kus tasuti aktsiisi — Sama kaup, mis veeti teise liikmesriiki, kus samuti tasuti aktsiisi — Esimeses liikmesriigis tasutud aktsiisi tagasimaksmise taotlus — Taotluse rahuldamata jätmine põhjusel, et see esitati enne kauba lähetamist — Kooskõla liidu õigusega”

Kokkuvõte – Euroopa Kohtu otsus (viies koda), 30. mai 2013

Maksusätted – Õigusaktide ühtlustamine – Aktsiisimaks – Direktiiv 92/12 – Lähteliikmesriigis tasutud aktsiiside tagasimaksmise taotlus kaupadelt, mis lubati tarbimiseks ringlusse teises liikmesriigis – Taotluse rahuldamata jätmine põhjusel, et taotlus esitati pärast nimetatud kaupade lähetamist – Vastuvõetamatus – Tingimused

(Nõukogu direktiiv 92/12, artikli 22 lõiked 1–3)

Direktiivi 92/12 aktsiisiga maksustatava kauba üldise korralduse ja selle kauba valdamise, liikumise ning järelevalve kohta (muudetud direktiiviga 92/108) artikli 22 lõikeid 1–3 tuleb tõlgendada nii, et kui aktsiisiga maksustatav kaup, mis on liikmesriigis tarbimiseks ringlusse lubatud ja millelt on selles riigis aktsiis tasutud, veetakse teise liikmesriiki, kus need on aktsiisiga maksustatavad ja kus samuti on aktsiis tasutud, ei või lähteliikmesriigis tasutud aktsiisi tagasimaksmise taotlust jätta rahuldamata üksnes põhjusel, et taotlust ei esitatud enne kauba lähetamist, vaid seda tuleb hinnata nimetatud artikli lõike 3 põhjal. Seevastu juhul, kui aktsiisi ei ole tasutud lähteliikmesriigis, võib sellise taotluse nimetatud artikli lõigete 1 ja 2 alusel jätta rahuldamata.

Direktiivi 92/12 artikli 22 lõige 3 ei näe tagasimaksmise taotluse esitamise hetke osas ette ühtki kohustust. Lisaks ei kaasne ka kohustust, et kaup peab liikuma peatamise korra alusel, vaid üksnes kohustus, et kaubaga on kaasas nimetatud direktiivi artikli 7 lõikes 4 märgitud dokument.

Sellisel juhul tingimust, mille kohaselt võib liikmesriik tagasimaksmise taotluse jätta rahuldamata juhul, kui see ei vasta tema kehtestatud õigsuse kriteeriumidele, ei saa kohaldada, kui tagasimaksmise taotlus ei ole esitatud enne kõnealuse kauba lähetamist. Mõistele „õigsuse kriteeriumid” ei saa anda sellist tõlgendust, mis võimaldaks direktiiviga 92/12 ette nähtud tingimuse kehtestamist üksnes tagasimaksmise taotluse esitamisel teistsuguses olukorras ja mis läheks nii vastuollu direktiivi artikli 22 lõike 3 esimese lõiguga.

(vt punktid 29, 36 ja 39 ning resolutsioon)

Kohtuasi C-663/11

Scandic Distilleries SA

versus

Direcţia Generală de Administrare a Marilor Contribuabili

(eelotsusetaotlus, mille on esitanud Curtea de Apel Oradea)

„Eelotsusetaotlus — Direktiiv 92/12/EMÜ — Aktsiisid — Kaup, mis lubati tarbimiseks ringlusse selles liikmesriigis, kus tasuti aktsiisi — Sama kaup, mis veeti teise liikmesriiki, kus samuti tasuti aktsiisi — Esimeses liikmesriigis tasutud aktsiisi tagasimaksmise taotlus — Taotluse rahuldamata jätmine põhjusel, et see esitati enne kauba lähetamist — Kooskõla liidu õigusega”

Kokkuvõte – Euroopa Kohtu otsus (viies koda), 30. mai 2013

Maksusätted — Õigusaktide ühtlustamine — Aktsiisimaks — Direktiiv 92/12 — Lähteliikmesriigis tasutud aktsiiside tagasimaksmise taotlus kaupadelt, mis lubati tarbimiseks ringlusse teises liikmesriigis — Taotluse rahuldamata jätmine põhjusel, et taotlus esitati pärast nimetatud kaupade lähetamist — Vastuvõetamatus — Tingimused

(Nõukogu direktiiv 92/12, artikli 22 lõiked 1–3)

Direktiivi 92/12 aktsiisiga maksustatava kauba üldise korralduse ja selle kauba valdamise, liikumise ning järelevalve kohta (muudetud direktiiviga 92/108) artikli 22 lõikeid 1–3 tuleb tõlgendada nii, et kui aktsiisiga maksustatav kaup, mis on liikmesriigis tarbimiseks ringlusse lubatud ja millelt on selles riigis aktsiis tasutud, veetakse teise liikmesriiki, kus need on aktsiisiga maksustatavad ja kus samuti on aktsiis tasutud, ei või lähteliikmesriigis tasutud aktsiisi tagasimaksmise taotlust jätta rahuldamata üksnes põhjusel, et taotlust ei esitatud enne kauba lähetamist, vaid seda tuleb hinnata nimetatud artikli lõike 3 põhjal. Seevastu juhul, kui aktsiisi ei ole tasutud lähteliikmesriigis, võib sellise taotluse nimetatud artikli lõigete 1 ja 2 alusel jätta rahuldamata.

Direktiivi 92/12 artikli 22 lõige 3 ei näe tagasimaksmise taotluse esitamise hetke osas ette ühtki kohustust. Lisaks ei kaasne ka kohustust, et kaup peab liikuma peatamise korra alusel, vaid üksnes kohustus, et kaubaga on kaasas nimetatud direktiivi artikli 7 lõikes 4 märgitud dokument.

Sellisel juhul tingimust, mille kohaselt võib liikmesriik tagasimaksmise taotluse jätta rahuldamata juhul, kui see ei vasta tema kehtestatud õigsuse kriteeriumidele, ei saa kohaldada, kui tagasimaksmise taotlus ei ole esitatud enne kõnealuse kauba lähetamist. Mõistele „õigsuse kriteeriumid” ei saa anda sellist tõlgendust, mis võimaldaks direktiiviga 92/12 ette nähtud tingimuse kehtestamist üksnes tagasimaksmise taotluse esitamisel teistsuguses olukorras ja mis läheks nii vastuollu direktiivi artikli 22 lõike 3 esimese lõiguga.

(vt punktid 29, 36 ja 39 ning resolutsioon)